b"\n_START_ARTICLE_\nNude\n_START_SECTION_\nPrva leta\n_START_PARAGRAPH_\nSkupina je nastala leta 1993, ko sta se srednje\xc5\xa1olca, gimnazijca Gimnazije Lava, Celje,  Bo\xc5\xa1tjan Dermol in Gaber Marolt, sicer so\xc5\xa1olca, odlo\xc4\x8dila ustanoviti glasbeno skupino, predvsem zaradi podobnega glasbenega okusa, ki se je raztezal od rock'n'rolla do starega rocka, moderne kitarske glasbe do brit popa. Takrat sedemnajstletnika poi\xc5\xa1\xc4\x8deta be\xc5\xbene znance iste \xc5\xa1ole, sicer dijake elektro smeri \xe2\x80\x93 Primo\xc5\xbea Pogel\xc5\xa1ka, Vladimirja Krofli\xc4\x8da ter Jerneja Lipu\xc5\xa1a, ki so v tistem \xc4\x8dasu \xc5\xbee preigravali razne skladbe na prilo\xc5\xbenostnih prireditvah.  Po kratkem sestanku, kjer so se fantje pogovorili o skupnih namenih, so si razdelili vloge v skupini. Glede na dvanajstletno zgodovino petja pri pevskih zborih ter dramskih kro\xc5\xbekih ni bilo nobenega dvoma da bo glavni vokalist v skupini Bo\xc5\xa1tjan, Gaber, sicer klarinetist, bo prevzel vlogo bobnarja, Jernej kitaro, Vlado pa klaviature. Po dveh vajah je sledil prvi polurni koncert, na praznovanju rojstnega dne Bo\xc5\xa1tjanove in Gabrove so\xc5\xa1olke \xc5\xa0pele. Skupina si je nadela ime \xc2\xbbEvery East\xc2\xab, kar bi sicer v prevodu pomenilo \xc2\xbbvsak vzhod\xc2\xab, sli\xc5\xa1alo se je pa vsekakor zanimivo. Simbol skupine je bilo drevo \xe2\x80\x93 viharnik! Avtor prvega drevesa s soncem je bil Gabrov o\xc4\x8de Boris, ki je simbol skupine narisal najprej na zunanjo opno Gabrovih bobnov, \xc4\x8dez \xc4\x8das pa tudi na Jernejevo belo elektri\xc4\x8dno kitaro. Pet fantov je za\xc4\x8delo s skupnimi vajami. Zadali so si cilje, ki so bili tako velikopotezni, da jim sami niso verjeli. Predvsem Primo\xc5\xbe je bil sprva precej skepti\xc4\x8den, a kasneje, ko so fantje dobili prostor za vaje v bli\xc5\xbeini celjske bolni\xc5\xa1nice v Vili Sonja, se dogovorili za dve vaji tedensko v dol\xc5\xbeini 4-8 ur, medtem ko bi tudi sami igrali pri drugih orkestrih (tambura\xc5\xa1ki orkester Akord, Celje, kjer so igrali Gaber, Primo\xc5\xbe in Jernej,  orkester glasbene \xc5\xa1ole Celje, kjer sta igrala Jernej in Gaber, orkester Vojnik, kjer je igral Vlado, \xc5\xa0torski pihalni orkester, kjer je igral Gaber) ali peli pri pevskih zborih (pevski zbor Tehnik; Bo\xc5\xa1tjan, Gaber in Primo\xc5\xbe so peli pri me\xc5\xa1anem mladinskem pevskem zboru Tehnik in z njim osvojili najpresti\xc5\xbenej\xc5\xa1a pevska priznanja po Evropi - med drugim tudi srebrno plaketo Grand Prix Europe v Touru, Francija, leta 1992). Prepri\xc4\x8dljivi nastopi, glasbena in odrska rutina, redne vaje, odli\xc4\x8den odziv ob\xc4\x8dinstva \xe2\x80\x93 vse to je pripeljalo do razmi\xc5\xa1ljanja o vi\xc5\xa1jem nivoju \xe2\x80\x93 o avtorstvu skladb. \xc5\xa0e pred tem se za\xc4\x8dnejo prva resna trenja v skupini, najprej zaradi izgube vadbenega prostora, saj je glasba oz. hrup, ki ga skupina povzro\xc4\x8da v kleti Vile Sonje prehud za tako ob\xc4\x8dutljivo okolje, kot je bolni\xc5\xa1ni\xc4\x8dno, klaviaturist Vlado skupino zapusti zaradi pomanjkanja \xc4\x8dasa in drugih osebnih ambicij, ostala \xc4\x8detvorka pa skli\xc4\x8de semijavno avdicijo na katero se odzoveta dva kandidata. Prvi igra klaviature, je soliden  vokalist in odli\xc4\x8den trobenta\xc4\x8d, z izku\xc5\xa1njami in opremo, vozni\xc5\xa1kim izpitom in lastnim vozilom, drugi pride z o\xc4\x8detovim sintetizatorjem na kolesu in prijateljem, popolnoma brezskrben, sicer malce prepla\xc5\xa1en, z \xc5\xbeeljo, da bi raje igral kitaro kot klaviature, \xc4\x8deprav je igral v glasbeni \xc5\xa1oli flavto in klavir. Nima vozni\xc5\xa1kega izpita, saj je veliko premlad, nima opreme, nima izku\xc5\xa1enj\xe2\x80\xa6  a se fantje odlo\xc4\x8dijo zanj, saj je mlad, zaletav, brezskrben, \xc2\xbbfreakovski\xc2\xab\xc2\xa0in neobremenjen, pravi veseljak, poslu\xc5\xa1a Metallico in Nirvano, tako kot vsi ostali \xc4\x8dlani. Enoglasno se odlo\xc4\x8dijo. Skupini se pridru\xc5\xbei Luka Umek, ki za\xc4\x8dne svojo vlogo kot klaviaturist, kasneje ritem kitarist. Vmes so na\xc5\xa1li \xc5\xbee nov vadbeni prostor v Krajevni skupnosti Lava, ki jim je odredila souporabo dela zakloni\xc5\xa1\xc4\x8da, ki ga je v tistem \xc4\x8dasu zasedala celjska rockovska skupina \xc2\xbbBaby zdravo\xc2\xab. Po manj\xc5\xa1ih sporih glede vadbenega prostora se fantje odlo\xc4\x8dijo da si poi\xc5\xa1\xc4\x8dejo svoj avtonomen prostor na drugi strani taistega zakloni\xc5\xa1\xc4\x8da, kjer jih ne bo nobeden zajebaval in bodo pla\xc4\x8devali svoje stro\xc5\xa1ke in po\xc4\x8deli kar bodo hoteli in kadar bodo hoteli. Tako se za\xc4\x8dne njihovo bivanje v zakloni\xc5\xa1\xc4\x8du, ki so mu nadeli ime \xc2\xbbPlac\xc2\xab. Vaje so \xc5\xa1e vedno vsaj dvakrat tedensko, prostor so opremili tako dobro, da je bil z izjemo vlage in plesni, ki se je pojavila na stenah zaradi vlage, primeren za bivanje. V prostoru so imeli hladilnike, televizijo, tepihe, kav\xc4\x8de, vse kar premore stanovanje. Ve\xc4\x8dino \xc4\x8dasa so pre\xc5\xbeiveli skupaj. Fantje se odli\xc4\x8dno ujamejo, veliko se zabavajo, spoznavajo ljudi, hodijo po koncertih, se dru\xc5\xbeijo tako v \xc5\xa1oli kot izven nje, prakti\xc4\x8dno ustvarijo svojo veliko dru\xc5\xbeino, kjer se po\xc4\x8dutijo odli\xc4\x8dno. Skupina je na demokrati\xc4\x8dnem glasovanju izbrala novo ime. \xc2\xbbEvery East\xc2\xab\xc2\xa0je zvenelo preve\xc4\x8d de\xc5\xa1ko, preve\xc4\x8d najstni\xc5\xa1ko, premalo uporno in izzivalno. Njihov najve\xc4\x8dji koncert je bil pred nabito polno celjsko \xc2\xbb\xc5\xa0pico\xc2\xab, prostorom,kjer domujejo celjski \xc5\xa1portniki, \xc5\xa1e predvsem celjski kajaka\xc5\xa1i in kanuisti na divjih vodah, s katerimi so fantje sklenili tudi sicer posebne prijateljske vezi, kot predskupina Mom\xc4\x8dila Bajagi\xc4\x8da \xe2\x80\x93 Bajage, na prvi turneji po samostojni Sloveniji, v \xc4\x8dasu najve\xc4\x8dje Jugonostalgije, ko je Bajaga predstavljal svojo plo\xc5\xa1\xc4\x8do najve\xc4\x8djih uspe\xc5\xa1nic \xc2\xbbBajaga \xe2\x80\x93 The best of\xc2\xab. V skladu s svojimi velikimi na\xc4\x8drti in ambicijami je bilo med vsemi predlogi izbrano ime \xc2\xbbNUDE\xc2\xab. Kratko in jedrnato \xe2\x80\x93 \xc2\xbbgoli, razgaljeni, odkriti, nagi, iskreni, odkritosr\xc4\x8dni, brez dlake na jeziku\xc2\xab. \xc4\x8cisto v stilu imen skupin, ki so jih preigravali in idolizirali:\xc2\xa0\xc2\xbbU2\xc2\xab,\xc2\xa0\xc2\xbbSuede\xc2\xab,\xc2\xa0\xc2\xbbAsh\xc2\xab,\xc2\xa0\xc2\xbbBlur\xc2\xab,\xc2\xa0\xc2\xbbOasis\xc2\xab,\xc2\xa0\xc2\xbbNirvana\xc2\xab,\xc2\xa0\xc2\xbbMetallica\xc2\xab\xc2\xa0\xc2\xbbRadiohead\xc2\xab,\xc2\xa0\xc2\xbbPulp\xc2\xab,\xc2\xa0\xc2\xbbOcean colour scene\xc2\xab,\xc2\xa0\xc2\xbbMidnight oil\xc2\xab,\xc2\xa0\xc2\xbbSpin doctors\xc2\xab,\xc2\xa0\xc2\xbbStereo MC's\xc2\xab\xc2\xa0in drugih.  Za\xc4\x8delo se je obdobje pisanja lastnih skladb, s katerim so NUDE postavili nove temelje, zastavili so si nove, vi\xc5\xa1je cilje, udejanjili so se kot avtorji, kreativci."